Reprezentantul Bulgariei la NATO, Nikolai Milkov, a declarat pentru postul național de radio din țara sa: ''se caută opțiuni pentru ca statele aliate să sprijine operațiunea împotriva minelor lansată în Marea Neagră'', relatează Radio România Actualități.
Amintim că la începutul anului, Turcia, Bulgaria și România au înființat un grup operativ în acest sens, dar, potrivit Convenției de la Montreux, membrii NATO care nu sunt state riverane au restricții privind tonajul navelor și zilele de prezență în Marea Neagră.
După începerea războiului din Ucraina, Turcia, care controlează accesul potrivit convenției, a refuzat deja intrarea dragoarelor britanice de mine, solicitate de Ucraina și a interzis Rusiei și Ucrainei folosirea strâmtorilor Bosfor și Dardanele.